CELEX: 32007R1097
Language: bg
Date: 2007-09-20
Title: Регламент (ЕО) № 1097/2007 на Комисията от 20 септември 2007 година относно издаването на лицензии за износ в лозаро-винарския сектор

21.9.2007   
            
            
               BG
            
            
               Официален вестник на Европейския съюз
            
            
               L 246/31
            
         
      РЕГЛАМЕНТ (ЕО) № 1097/2007 НА КОМИСИЯТА
   
   от 20 септември 2007 година
   относно издаването на лицензии за износ в лозаро-винарския сектор
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 883/2001 на Комисията от 24 април 2001 г. за определяне на подробни правила за прилагане на Регламент (ЕО) № 1493/1999 на Съвета по отношение на търговията с продукти от лозаро-винарския сектор с трети страни (1), и по-специално член 7 и член 9, параграф 3 от него,
   като има предвид, че:
   
               (1)
            
            
               Член 63, параграф 7 от Регламент (ЕО) № 1493/1999 на Съвета от 17 май 1999 г. относно общата организация на пазара на вино (2) ограничава предоставянето на възстановявания при износ за продуктите от лозаро-винарския сектор с обеми и разходи, договорени в споразумението за селското стопанство, сключено в рамките на Уругвайския кръг от многостранните търговски преговори.
            
         
               (2)
            
            
               Член 9 от Регламент (ЕО) № 883/2001 определя условията, при които могат да бъдат взети специфични мерки от страна на Комисията с цел избягване на надвишаване на предвиденото количество или на бюджета, наличен в рамките на това споразумение.
            
         
               (3)
            
            
               Въз основа на данните относно заявленията за лицензии за износ, с които Комисията разполага към 19 септември 2007 г., все още наличното количество за периода до 15 ноември 2007 г. за зоните по местоназначение 1. Африка и 3. Източна Европа, посочено в член 9, параграф 5 от Регламент (ЕО) № 883/2001, има опасност да бъде надвишено без ограничения за издаването на тези лицензии за износ, съдържащи предварително определен размер на възстановяването. Затова следва да се приложи единен процент на приемане за заявленията, подадени от 16 до 18 септември 2007 г., и да се прекрати за тези зони до 16 ноември 2007 г. издаването на лицензии за подадените заявления, както и подаването на заявления,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Лицензиите за износ, съдържащи предварително определен размер на възстановяването в лозаро-винарския сектор, за които са подадени заявления от 16 до 18 септември 2007 г. по силата на Регламент (ЕО) № 883/2001, се издават до достигане на 55,94 % от количествата, заявени за зона 1. Африка и 72,83 % от количества, заявени за зона 3. Източна Европа.
   2.   За продуктите от лозаро-винарския сектор, посочени в параграф 1, издаването на лицензии за износ, за които са подадени заявления от 19 септември 2007 г. нататък, както и подаването от 21 септември 2007 г. нататък на заявления за лицензии за износ, се прекратява за зони 1. Африка и 3. Източна Европа до 16 ноември 2007 г.
   Член 2
   Настоящият регламент влиза в сила на 21 септември 2007 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 септември 2007 година.
      
         
            За Комисията
         
         Jean-Luc DEMARTY
         
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 128, 10.5.2001 г., стр. 1. Регламент, последно изменен с Регламент (ЕО) № 560/2007 (ОВ L 132, 24.5.2007 г., стр. 31).
   
      (2)  ОВ L 179, 14.7.1999 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).